open-index/open-wikipedia-markdown huggingface dataset:
Ohkolan Nuorisoseura

**Ohkolan Nuorisoseura ry** on vuonna 1899 perustettu kulttuuri- ja harrastustoimintaa järjestävä yhdistys Mäntsälän Ohkolassa. Seura kuuluu Suomen Nuorisoseurojen liittoon ja järjestää monipuolista toimintaa kaikenikäisille. Sen toimintaan kuuluu muun muassa teatteria, tapahtumia, kyläjuhlia ja nuorisotyötä. Yhdistyksen oma toimitalo valmistui vuonna 1912 kylän pohjoisreunalle maantien varteen. Neljä vuotta aiemmin, vuonna 1908, oli valmistunut Ohkolan työväenyhdistyksen talo Vähäkylään vievän tien varteen.

## Historia

Ohkolan Nuorisoseura ja Ohkolan työväenyhdistys toimivat vuosikymmenten ajan rinnakkain, edustaen taustoiltaan eri yhteiskuntaryhmiä. Vuonna 1956 molempien yhdistysten nuoret näyttelijät toteuttivat yhteistuotantona kesäteatteriesityksen, jonka ohjasi kansakoulun johtaja Arvo Ikonen. Tämä yhteistyö merkitsi symbolista yhdentymistä aiemmin jakautuneessa kyläyhteisössä. Samana kesänä perustettiin Öljymäen kesäteatteri, josta tuli pysyvä kotinäyttämö yhteiselle teatteritoiminnalle.

## Ohkolan teatteri

Tunnetuin osa seuran nykytoimintaa on Ohkolan teatteri**.** Teatteri on harrastajateatteri, joka tuottaa kesäisin esityksiä Öljymäen kesäteatterissa – kylän omalla ulkoilmanäyttämöllä, jonka katsomo on katettu. Esitykset ovat vakiinnuttaneet asemansa osana Mäntsälän ja lähialueen kulttuuritarjontaa.

## Hurmaava joukkoitsemurha (2025)

Kesällä 2025 Ohkolan teatteri esitti Öljymäellä Arto Paasilinnan romaaniin perustuvan näytelmän ''Hurmaava joukkoitsemurha''. Esitys oli teoksen ensimmäinen teatterisovitus. Näyttämösovituksesta ja ohjauksesta vastasi Kalle Tahkolahti, ja musiikin sovituksesta sekä tuotannosta vastasi Iivo Johansson. Tuotannosta vastasivat Riikka Holm, Aatu Johansson, Anu Päivinen ja Ohkolan Nuorisoseura ry. Kantaesitys nähtiin 11. heinäkuuta 2025.

## Lähteet
Mortain-Bocage

**Mortain-Bocage** on kunta Luoteis-Ranskassa Manchen departementissa Normandian alueella. Se sijaitsee noin 36 kilometriä Avranchesin kaupungista itään.

Mortain-Bocagen kunta muodostettiin 1. tammikuuta 2016, jolloin viisi kuntaa, Bion, Mortain, Notre-Dame-du-Touchet, Saint-Jean-du-Corail ja Villechien, yhdistyivät.

Blanchen luostari on 1100-luvulta peräisin oleva sisterssiläisluostari. Luostarin arkkitehtoninen kokonaisuus on luokiteltu historialliseksi monumentiksi.

## Toinen maailmansota
Alueella käytiin taisteluita toisessa maailmansodassa. Amerikkalaisten johtama operaatio Cobra avasi aukon saksalaisten linjoihin 25. heinäkuuta 1944. Tämän jälkeen kenraali Collinsin 7. armeijakunta valtasi Mortainin 3. elokuuta. Hitler määräsi saksalaisten vastahyökkäyksen, operaatio Lüttichin. Operaatiota johti sotamarsalkka Günther von Kluge, joka määräsi joukot vastahyökkäykseen 7. elokuuta. Saksalaisten 2. panssaridivisioona onnistui piirittämään liittoutuneiden sotilaat kukkulalla 317 Mortainin itäpuolella. Piiritys kuitenkin murrettiin pommituksilla, ja saksalaisten vastahyökkäys oli lyöty 13. elokuuta 1944.


Tiedosto:Hill314.JPG|Kukkula 314
Tiedosto:Americans-in-mortain.jpg|Amerikkalaisia sotilaita Morganissa elokuussa 1944


## Lähteet

## Aiheesta muualla
603 Timandra

**603 Timandra (A906 DG)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Joel Hastings Metcalf

**Joel Hastings Metcalf** (4. tammikuuta 1866 Meadville, Pennsylvania - 21. helmikuuta 1925 Portland, Maine) oli yhdysvaltalainen saarnaaja ja amatööritähtitieteilijä. Hän valmistui Meadvillen teologisesta koulusta vuonna 1890 sekä Harvard Divinity Schoolista. Hän opiskeli tähtitiedettä Oxfordissa ja aloitti oman observatorion Tauntoniin. Hän myös valmisti linssejä teleskooppeihin.

## Lähteet
Asko Juho Partanen

**Asko (Antti) Juho Partanen** (15. elokuuta 1885 Rantasalmi – 15. marraskuuta 1953) oli suomalainen diplomi-insinööri ja toimitusjohtaja.

Partasen isä oli tukkiasioitsija Pekka Juho Partanen. Hän  pääsi ylioppilaaksi Savonlinnan reaalilyseosta 1907 ja valmistui koneenrakennuksen diplomi-insinööriksi Teknillisestä korkeakoulusta 1912. Hän työskenteli ennen teknillisiä opintojaan Savon jokilaskuissa ja opintojensa väliaikoina Saariston konepajoissa Viipurissa ja Tampereen Sähkölaitoksella. Hän teki useita opintomatkoja Euroopan eri maihin. Partanen tuli 1912 Keskusosuusliike Hankkijan palvelukseen ja oli siellä vuoteen 1929 saakka, siitä ajasta 10 vuotta koneosaston johtajana ja johtokunnan jäsenenä. Vuodesta 1929 alkaen hän toimi Suomalainen Shell Oy:n toimitusjohtajana ja oli samalla Ab Oljetransport Oy:n toimitusjohtaja ja johtokunnan jäsen. Partanen kuului useiden eri toiminimien johtokuntiin, kuten Maanviljelyskonetehdas Oy:n, Veljekset Partasen, Suomen öljytehdas E. Grönblom Oy:n ja Ab Nafta Oy:n. Hän oli Ammattienedistämislaitoksen johtokunnan ja hallintoneuvoston jäsen sekä maatalouskoneiden standardisoimiskomitean jäsen. Partanen julkaisi myös pari konealan oppikirjaa.

## Julkaisuja
Nimellä *A. J. Partanen*:
* *Koneopin luennot maitotalousopistossa. 1*. Voinvientiosuusliike Valio, Helsinki 1924
* *Meijerikoneoppi*; kirj. A. J. Partanen ja Väinö Jacklin. Valion kirjasto, n:o 7. Valio, Helsinki 1931

## Lähteet
Öljymäen kesäteatteri

**Öljymäen kesäteatteri** on vuonna 1956 perustettu ulkoilmateatteri Mäntsälän Ohkolassa. Se toimii Ohkolan teatterin kotinäyttämönä ja sijaitsee osoitteessa Öljymäenkuja 1, 04530 Ohkola. Teatterilla on katettu katsomo ja esityksiä järjestetään kesäisin.

## Historia

Öljymäen kesäteatteri perustettiin vuonna 1956, kun Ohkolan työväenyhdistyksen ja Ohkolan Nuorisoseura ry:n nuoret yhdistivät voimansa ja toteuttivat yhteisen kesäteatteriesityksen. Yhteistyö merkitsi paikallisesti symbolista yhdentymistä aiemmin erillään toimineiden yhdistysten välillä. Teatteri sai pysyvän näyttämöpaikan Öljymäeltä, josta tuli vuosikymmenten mittaan kylän kulttuuritoiminnan keskus.

## Toiminta

Öljymäen kesäteatterissa esitetään vuosittain uusi näytelmä Ohkolan teatterin tuottamana. Teatteri vetää katsomoonsa katsojia Mäntsälästä ja lähialueilta, ja esitykset toteutetaan talkoovoimin. Näyttämöllä on esitetty niin klassikkotekstejä kuin kotimaisia kantaesityksiä.

## Tilan kuvaus

Öljymäen kesäteatteri sijaitsee kylän laidalla, keskellä vehreää maalaismaisemaa. Esitykset nähdään ulkoilmanäyttämöllä, ja katettu katsomo tarjoaa suojan auringolta ja sateelta. Luonnonvalo, ilta-aurinko ja vuodenaikojen tunnelma ovat kiinteä osa teatterikokemusta, joka rakentuu elävän esityksen ja ympäristön yhteispelistä.

## Katso myös
*Ohkolan teatteri

*Ohkolan Nuorisoseura ry

## Lähteet
Jean Chacornac

**Jean Chacornac** (21. kesäkuuta 1823 Lyons, Ranska – 23. syyskuuta 1873 Villeurbanne, Ranska) oli ranskalainen tähtitieteilijä. Hän aloitti kauppiaana ja sain luvan käyttää Marseillesin observatorion teleskooppeja. Chacornac tutki auringonpilkkuja ja löysi komeetan C/1852 K1, jolloin hän keskittyi täysin tähtitieteeseen. Hän siirtyi vuonna 1854 Pariisin observatorioon, jossa hän julkaisi 36 karttaa.

## Lähteet
Hugo Celmiņš

**Hugo Celmiņš** (30. heinäkuuta 1877 – 30. heinäkuuta 1941) oli latvialainen poliitikko ja maan pääministeri vuosina 1924–1925 ja 1928–1931. Pääministerin viran ohella hän toimi maatalousministerinä, opetusministerinä ja ulkoministerinä, sekä Riian pormestarina. NKVD pidätytti Celmiņšin Neuvostoliiton miehitettyä Latvian vuonna 1940 ja hänet teloitettiin Moskovassa vuonna 1941.

## Elämäkerta
Hugo Celmiņš syntyi Lubānassa 30. heinäkuuta 1877. Hän opiskeli maataloutta Riian polyteknillisessä opistossa valmistuen vuonna 1903 ja jatkaen myöhemmin opintojaan Bernissä Sveitsissä. Vuosina 1907–1913 Celmiņš toimi riialaisen sanomalehti *Baltijas Lauksaimnieks* toimittajana. Vuosina 1904–1905 ja alkaen vuodesta 1914 Celmiņš palveli Venäjän armeijassa upseerina. Ensimmäisen maailmansodanaikana vuonna 1914 hän jäi saksalaisten sotavangiksi. Celmiņš pääsi palaamaan Latviaan vuonna 1918 ja hän otti osaa Latvian vapaussotaan yleten kapteeniksi.

Vuonna 1919 Celmiņštä tuli ensin kansallisen neuvoston ja vuyonna 1920 perustuslakia säätävän kokouksen jäsen. Hän edusti Kārlis Ulmanisin johtamaa Latvian maanviljelijöiden liittoa. Vuosina 1920–1921 Celmiņš oli Latvian maatalousmnisteri ja vuosina 1923–1924 opetusministeri. 19. joulukuuta 1924 Celmiņštä tuli Latvian pääministeri. Hänen ensimmäinen kautensa päättyi 23. joulukuuta 1925. Hänen toinen kautensa kesti 1. joulukuuta 1928 – 26. maaliskuuta 1931. Vuonna 1925 Celmiņš toimi myös Latvian ulkoministerinä ja vuodesta 1931 Riian pormestarina.

Kārlis Ulmanis kaappasi vallan vuonna 1934. Celmiņš toimi pormestarina vuoten 1935 ja vuosina 1935–1938 hän oli Latvian lähettiläs Saksassa, Itävallassa ja Alankomaissa. Neuvostoliitto miehitti Lavian heinäkuussa 1940. Celmiņš yritti pyrkiä ehdolle uuteen parlamenttiin, mutta hänen vaalilistansa hylättiin. NKVD pidätytti Celmiņšin lokakuussa 1940. Celmiņš päätyi oikeuteen ja hänet tuomittiin kuolemaan. Hänet surmattiin Lubjankassa Moskovassa 30. heinäkuuta 1941.

## Lähteet
Beit Ummar

**Beit Ummar** () on kaupunki Palestiinan Länsirannalla Hebronin kaupungin pohjoispuolella. Sen asukasluku vuonna 2025 oli arviolta 20&nbsp;619.

## Maantiede
Beit Ummar sijaitsee Palestiinan Länsirannalla Hebronin kuvernementissa noin 10 kilometriä Hebronin kaupungista pohjoiseen. Sen naapuripaikkakuntia ovat Beit Fajjar ja Arrubin pakolaisleiri idässä, al-Khader pohjoisessa, Surif lännessä ja Halhul etelässä. Lähellä on myös Israelin siirtokuntia, Karmei Zur etelässä, Migdal Oz idässä, selä Kfar Etzion ja Efrat pohjoisessa. Ympäröivä sutu on vuoristoista. Kaupungin korkeus merenpinnasta on 943 metriä.

Kesät alueella ovat kuumia ja kuivia, sateita tulee pääosin talvisin. Vuotuinen sadanta on 565&nbsp;mm. Vuoden keskimääräinen lämpötila on 16°C.

## Historia

Islamilaisessa perinteessä Beit Ummaria on joskus pidetty profeetta Joonan isä Amittain hautapaikkana. Läheinen Halhul on puolestaan joskus yhdistetty Joonan hautapaikkaan. Yksi Beit Ummarin moskeijoista on nimetty Amittain mukaan Nabi Matta. On kuitenkin mahdollsita, että nimi on lähtöisin Amittain sijaan Mautteuksesta. Matkailija Willibald mainitsee Mattuksen kirkon paikalla vuonna 724. Ristiretkeläiset tunsivat paikkakunnan nimellä Beth Amen. Nykyisen nimen antoi Egyptin hallitsija Ibrahim pašša vuonna 1831.

## Väestö
Beit Ummarin asukasluku oli Palestiinan tilastokeskuksen vuoden 2025 arvion mukaan 20&nbsp;619. Vuonna 2017 vastaava lukema oli 16&nbsp;830 ja vuonna 2007 13&nbsp;548.

## Lähteet
Trans-Saharan valtatie

**Trans-Saharan valtatie** on Saharan yli Algerian, Nigerin ja Nigerian kautta kulkeva maantie, jonka pituus Algerista Lagosiin on 4&nbsp;500 kilometriä. Siihen liittyvät 4&nbsp;600 kilometrin pituiset maantieyhteydet Tunisiaan, Maliin, Nigerin pääkaupunkiin Niameyhin ja Tšadiin. Teistä noin 80 prosenttia on päällystetty.

Trans-Saharan valtatie on yksi yhdeksästä transafrikkalaisesta valtatiestä, joiden kehittämistä ohjaavat YK:n Afrikan talouskomissio UNECA, Afrikan unioni, Islamilainen kehityspankki ja Afrikan kehityspankki muiden alueellisten ja kansainvälisten järjestöjen ja rahoituslaitosten tuella. Se on myös näistä liikenneväylistä vanhin. UNECA pani Trans-Saharan valtatien luomisen alulle vuonna 1962, ja sen rakentaminen alkoi Algerian Saharassa 1970-luvun alussa. Vuonna 2019 yhteensä 9&nbsp;895 kilometrin tieverkosta 8&nbsp;255 kilometriä oli päällystetty, 645 kilometriä rakenteilla ja 995 kilometriä etupäässä Malissa oli päällystämätöntä maapohjatietä.

Algerista Blidan, El Meniaan ja Tamanrassetin kautta In Guezzamiin johtavan, osittain neli- tai kuusikaistaisen tien kunto on hyvä tai tyydyttävä. In Guezzamista johtaa maapohjatie Nigerin rajalle Assamakaan sekä edelleen Arlitiin. Agadezin kautta Zinderiin ja Nigerian rajalle johtavan tien kunto on heikko. Nigeriassa Kanon, Kadunan ja Ibadanin kautta Lagosiin johtavan, osin neli- tai kuusikaistaisen tien kunto vaihtelee tyydyttävästä hyvään.

Tunisiasta Gabèsin satamasta tai Tunisista Algerian rajalle Hazouaan ja edelleen Ghardaïaan johtavien teiden kunto on hyvä. Yhteys Zinderistä Tšadin N’Djamenaan on Diffaan ja N’guigmiin saakka kunnoltaan vaihteleva ja sen jälkeen pääosin maapohjatietä. Algerian Siletin ja Malin välinen osuus on ajettavissa kuivana aikana.

Trans-Saharan valtatien liikenne on Algeriassa ja Nigeriassa vilkasta ja tavaraliikenteen osuus huomattava. Yhdysteillä liikenne on vähäistä lukuun ottamatta Tunisiasta Ghardaïaan johtavaa osuutta. Väylän ongelmia ovat heikko liikenneturvallisuus, Algerin ja Lagosin satamien riittämätön kapasiteetti ja hankalat rajamuodollisuudet.

## Lähteet
474640 Alicanto

**474640 Alicanto** (aiemmin ****) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Kohde kuuluu irralliseen kiekkoon (erittäin kaukaiset hajanaisen kiekon kohteet).

Alicanto on chileläisessä mytologiassa lintu, jonka siivet loistavat yöllä.

## Lähteet
Sedition Act (Singapore)

**Sedition Act** oli Singaporessa vuonna 1948 säädetty laki, jonka tarkoituksena oli rangaista kapinallisuudesta ja estää toimintaa, joka voisi vaarantaa valtion vakauden tai lietsoa vihamielisyyttä väestön keskuudessa. Laki otettiin käyttöön siirtomaa-aikana Britannian hallinnon suojelemiseksi ja vastarinnan tukahduttamiseksi.

## Kapinallisuuden määritelmä ja rangaistukset
Laki määritteli ”kapinallisen taipumuksen” toimintana, joka esimerkiksi lietsoi vihaa hallitusta, oikeuslaitosta tai eri väestöryhmiä kohtaan tai tavoitteli laittomia muutoksia yhteiskunnassa. Se salli hallituksen toimien arvostelun, mikäli se ei yllyttänyt kapinallisuuteen. Rangaistuksina ensikertalaiselle voitiin määrätä sakkoja tai enintään kolmen vuoden vankeus, uusijoille enintään viisi vuotta. Kapinallisen julkaisun hallussapito oli rikos, ellei syyttömyyttä voitu osoittaa.

## Oikeudenkäynti ja viranomaisten valtuudet
Oikeudenkäynnit kapinallisuusrikoksista oli aloitettava kuuden kuukauden kuluessa teosta, ja syyte vaati syyttäjän suostumuksen. Yksittäisen todistajan lausunto ei riittänyt tuomioon ilman muuta näyttöä. Henkilö ei ollut vastuussa kapinallisesta julkaisusta, jos hän ei tiennyt eikä ollut huolimaton sen sisällöstä. Poliisilla oli kiireellisissä tapauksissa oikeus suorittaa etsintöjä ilman erityistä lupaa ja pidättää epäiltyjä ilman pidätysmääräystä. Tuomioistuin saattoi kieltää kapinallisen aineiston leviämisen, takavarikoida julkaisuja ja asettaa rajoituksia lehdille tai toimittajille.

## Sedition Act (Repeal) Act 2021
Sedition Act kumottiin Sedition (Repeal) Act 2021 -lain myötä 2. marraskuuta 2022, koska sen soveltaminen oli rajoittunutta ja monet sen kattamat asiat voidaan hoitaa nykyaikaisemmilla laeilla. Laki oli käytössä 83 vuotta, mutta sitä sovellettiin harvoin, viimeksi vuonna 2016. Kumoamisen syynä oli lain vanhentunut muotoilu, joka saattoi johtaa syytteisiin pelkästään hallituskritiikistä.

## Uudistukset ja korvaava lainsäädäntö
Kumoamisen myötä rikoslakia ja rikosprosessilakia uudistettiin kattamaan kapinallisuuden kaltaisia tekoja, kuten vihapuhetta, rotujen välisen vihan lietsontaa ja väkivaltaan yllyttämistä. Rikoslain pykälä 267C laajennettiin koskemaan puheita ja viestintätapoja, jotka voivat aiheuttaa väkivaltaa, lain tottelemattomuutta tai yleistä häiriötä.  Rikoksen edellytyksenä on tekijän tarkoitus tai tietoisuus todennäköisistä seurauksista. “Lain tottelemattomuuteen yllyttäminen” määriteltiin tarkoittamaan ohjeiden, neuvon tai tiedon jakamista lain rikkomisen edistämiseksi. Poliisi voi edelleen pidättää ilman määräystä henkilöitä, jotka uhkaavat yhteiskuntarauhaa esimerkiksi loukkaamalla uskonnollisia tai etnisiä tunteita. Uudistukset suojaavat yhteisöjen välistä eheyttä, oikeuslaitoksen riippumattomuutta ja uskonnollista harmoniaa erillisten lakien kautta.

## Lähteet
Laikipian piirikunta

**Laikipian piirikunta** () on aluehallinnollinen alue Keniassa, yksi maan 47 piirikunnasta. Piirikunnan pinta-ala on 9&nbsp;462 neliökilometriä ja väkiluku on 518&nbsp;560 asukasta (VL2019). Piirikunnan väestö on sekoitus monien eri heimojen edustajista. Asutukset sijaitsevat valtaosin maaseudulla. 

Piirikunta rajoittuu etelässä Nyandaruan, lounaassa Nakurun, lännessä Baringon, pohjoisessa Samburun, koillisessa Isiolon, idässä Merun ja kaakossa Nyerin piirikuntaan. Piirikunnan nimi Laikipia on maasain kieltä ja tarkoittaa puutonta tasankoa.

Hallintokeskus on Rumurutin kaupunki (13&nbsp;056 as., VL2019), väkirikkain kaupunki on Nanyuki (72&nbsp;813 as.).

Pääelinkeinot ovat viljely, karjankasvatus, turismi, vähittäis- ja tukkumyynti.


View of Mt. Kenya from the Nanyuki Town.jpg|Nanyukin kaupunkia, taustalla Mt. Kenya.
Nanyuki Equator.jpg|Kaupunki Päiväntasaajalla.
Nanyuki main street.jpg|Nanyukin pääkadun vartta.
Road Sign at the Nanyuki-Rumuruti Road (C501) in Laikipia County, Kenya (2024).jpg|Nanyuki-Rumuruti -maantietä.
OL PEJETA conservancy à Nanyuki au Kenya 17.jpg|Suojelualue.


## Lähteet

## Aiheesta muualla
Battlestar Galactica: Deadlock

**Battlestar Galactica: Deadlock** on Black Lab Game Techin kehittämä ja Slitherinen julkaisema strategiapeli. Peli on julkaistu vuonna  PlayStation 4:lle, Windowsille ja Xbox Onelle, sekä vuonna 2019 Nintendo Switchille.

Pelin on kehittänyt australialainen Black Lab Games.

## Pelaaminen
Peli on strategiapeli, joka sijoittuu *Taisteluplaneetta Galactica* -sarjan maailmaan ja keskittyy ensimmäiseen Cylon-sotaan.
Pelissä hallitaan koko laivuetta ja sen voimia. Taistelut ovat vuoropohjaisia. Eri planeettojen puolustus vaikuttaa käytettävissä oleviin resursseihin.

## Vastaanotto
Peli sai IGN:n arvostelussa arvosanaksi 7.8/10. Arvostelussa mainittiin yksityiskohtien huomioiminen ja peliä kutsuttiin nautittavaksi sekä haastavaksi pelattavaksi.

Peli sai *PCMagin* arvostelussa neljä tähteä viidestä. Moitteita peli sai olennaisen tiedon hukkumisesta käyttöliittymän kerroksiin.

## Lähteet

## Aiheesta muualla
*
Beato Kelopuu

**Beato Kelopuu** (vuoteen 1942 *Bryk*; 28. lokakuuta 1910 Sortavala – 16. kesäkuuta 1970 Helsinki) oli suomalainen yritysjohtaja, virkamies ja rakentamistalouden professori.

Kelopuu syntyi Felix Brykin ja Aino Mäkisen perheeseen ja avioitui Elvi Margareta Honkosen (k. 2002) kanssa. Vuorineuvos Petri Bryk ja keramiikkataiteilija Rut Bryk olivat hänen sisaruksiaan. Kelopuu tuli ylioppilaaksi Svenska lyceum i Helsingfors -oppilaitoksesta 1928 ja valmistui diplomi-insinööriksi Teknillisestä korkeakoulusta 1933.

Kelopuu oli Pietarsaaren Konepajan myynti- ja asennusinsinööri 1935–1938, Helsingin kaupungin rakennustarkastuskonttorin apulaisinsinööri 1938–1941, Silta- ja Satama Oy:n toimitusjohtaja 1941–1953, rakennushallituksen rakennusosaston johtaja ja rakennusneuvos 1954–1964 sekä Teknillisen korkeakoulun rakentamistalouden professori 1964–1970. Hänellä oli myös useita asiantuntija- ja luottamustehtäviä.

## Lähteet
BattleForge

**BattleForge** on EA Phenomicin kehittämä ja Electronic Artsin julkaisema reaaliaikainen strategiapeli. Peli on julkaistu vuonna  Windowsille.

Syyskuussa 2013 Electronic Arts ilmoitti pelin lopettamisesta.

## Vastaanotto
Peli sai GameSpotin arvostelussa arvosanaksi 8/10. Arvostelussa kehuttiin reaaliaikaisen strategiapelin ja keräilykorttipelin yhdistämistä, sekä palkitsevaa moninpeliä. Moitteita saivat tarinan lukeminen ja kampanjatehtävien pieni määrä.

## Lähteet

## Aiheesta muualla
*
Bryk

**Bryk** on muun muassa seuraavien henkilöiden sukunimi:

* Felix Bryk (ent. *Brück* 1882–1957), ruotsalainen kirjailija, taidemaalari ja hyönteistutkija
* Petri Bryk (1913–1977), suomalainen yritysjohtaja ja vuorineuvos, Felix Brykin poika
* Rut Bryk (1916–1999), suomalainen keramiikkataiteilija, Felix Brykin tytär, Tapio Wirkkalan puoliso

; Entisenä nimenä
* Beato Kelopuu (vuoteen 1942 *Bryk*, 1910–1970), suomalainen virkamies, yritysjohtaja ja professori, Felix Brykin poika
Lords of the Fallen (vuoden 2023 videopeli)

**Lords of the Fallen** on Hexworksin kehittämä ja CI Gamesin julkaisema toimintaroolipeli. Peli on julkaistu vuonna  PlayStation 5:lle, Windowsille ja Xbox Series X/S:lle.

## Pelaaminen
Peliä verrataan soulslike-lajityypin peleihin ja eroaa aiemmasta pelistä *[[Lords of the Fallen]]*. Pelissä on rinnakkainen Umbral-maailma, jossa voi löytää siltoja ja keinoja edetä kun elävien maailmassa ei voi edetä. Pelissä on mahdollista käyttää toista elämää kuollessa, mutta tällöin päätyy Umbral-maailmaan. Umbral-maailmaan voi päästä myös käyttämällä pelaajan mukana olevaa lamppua. Pelissä hahmon luomiseen työkalu, ja peliä voi pelata yhteistyöpelinä tai toisia pelaajia vastaan puoliavoimessa pelimaailmassa.

## Vastaanotto
Peli sai *[[Game Informer]]in* arvostelussa arvosanaksi 6/10. Arvostelussa kehuja saivat kaunis pelimaailma, kahden rinnakkaismaailman pelimekaniikka, ääninäyttely ja toiminta. Moitteita sai pelin muuttuminen turhauttavammaksi etenemisen myötä.

Pelin kehittäjä on jatkanut päivityksien julkaisemista peliin, ja muutokset sisältävät muun muassa käyttöliittymän ja taistelun parannuksia, ohjattavuuden ja vastejan sekä tarkkuuden parannuksia, sekä muutoksia pelitilanteen tallentamiseen.

## Myynti
Peli on CI Gamesin kallein projekti 66 miljoonalla dollarilla. Peli myi miljoona kappaletta kymmenessä päivässä.

## Lähteet

## Aiheesta muualla
*
Asheron's Call

**Asheron's Call** on Turbine Entertainment Softwaren kehittämä ja Microsoftin julkaisema MMORPG. Peli on julkaistu vuonna  Windowsille.

Pelin palvelimien sulkemisesta ilmoitettin vuonna 2016.

## Vastaanotto
Peli sai IGN:n arvostelussa arvosanaksi 6.4/10. Arvostelussa mainittiin useiden pelin ominaisuuksien olleen lupaavia aluksi, mutta lopulta ilmeni niissä olevia kompromisseja.

## Lähteet

## Aiheesta muualla
*
Kagi

**Kagi** on maksullinen hakukone, jonka kehittänyt yritys on perustettu Palo Altossa vuonna 2018. Hakukoneen betaversio julkaistiin kesäkuussa 2022. 

Yrityksen tavoitteena oli luoda riippumaton hakukone.  Kagin oma verkkosivujen indeksi perustuu "pieneen verkkoon" (tiettyyn osaan koko verkon sivustoista). Kagi mahdollistaa haun räätälöinnin, kuten valittujen sivustojen tärkeysjärjestyksen muuttamisen. Esimerkiksi keskustelupalstojen merkitystä voi pudottaa, ja ei-toivottuja sivustoja voi myös poistaa kokonaan hauista. Suurennuslasi-toiminnolla (Kagi Lens) hakuja voidaan syventää vähemmän tunnetuihin lähteisiin, jotka voidaan rajata muun muassa maantieteellisen alueen, sivustojen, avainsanojen, ajanjakson tai tiedostotyypin perusteella.

Yrityksen oman ilmoituksen mukaan se ei seuraa käyttäjien toimia. Useiden muiden hakukoneiden tavoin tulokset tulevat usein kolmannelta osapuolelta, jonka päällä on tekoälyn toiminto. Kagin tilastojen mukaan sillä oli tammikuussa 2024 yli 20 tuhatta maksavaa käyttäjää. Marraskuussa 2025 hakukoneella oli noin 56&nbsp;000 tilaajaa. 

Yrityksen toinen päätuote on verkkoselain nimeltään Orion.

## Lähteet
Rolando Irusta

**Rolando Hugo Irusta** (27. maaliskuuta 1938 Buenos Aires – 31. tammikuuta 2012) oli argentiinalainen jalkapalloilija, joka pelasi maalivahdin pelipaikalla. Hän kuului Argentiinan maajoukkueen kokoonpanoon vuoden 1966 MM-kilpailuissa, mutta hän ei pelannut otteluakaan.

Irustan seurajoukkueisiin lukeutuivat muun muassa Lanús, Huracán ja Excursionistas.

## Lähteet
Palais des congrès de Paris

**Palais des congrès de Paris** (karkeasti suomennettuna **Pariisin kongressikeskus**) on Pariisin 17. kaupunginosassa sijaitseva liike-elämän, kongressien ja näyttelyiden keskus, joka sijaitsee Porte Maillot'ssa Pariisin, Bois de Boulognen ja Neuilly-sur-Seinen rajalla. Palais des congrès on osa samaa kompleksia kuin pilvenpiirtäjä Hôtel Hyatt Regency Paris Étoile.

Kongressipalatsi on ennen kaikkea tärkeä ostoskeskus, jossa on halleja, kauppoja, ravintoloita, kokoustiloja ja näyttelytiloja.

## Lähteet

## Aiheesta muualla

*Palais des congrès de Paris kotisivu
Aldo Serena

**Aldo Serena** (s. 25. kesäkuuta 1960 Montebelluna) on italialainen ammattilaisuransa päättänyt jalkapalloilija, joka pelasi keskushyökkääjän pelipaikalla. Hän on pituudeltaan 183-senttimetrinen.

Serena pelasi seuraurallaan lukuisille italialaisseuroille. Hän voitti neljästi Italian pääsarjamestaruuden. Niistä kaksi tuli AC Milanin riveissä kausina 1991–1992 ja 1992–1993. Kaksi viimeistä Serena voitti Inter Milanossa 1988–1989 ja Juventuksessa 1985–1986. Hän voitti Inter Milanon kanssa myös UEFA-cupin 1990–1991, Italian cupin 1981–1982 ja Italian supercupin 1989–1990. Juventuksen kanssa hän voitti lisäksi Intercontinental Cupin 1985. Serena oli pääsarjan kauden 1988–1989 paras maalintekijä 22 osumallaan.

Serena pelasi kuusi ottelua Italian olympiamaajoukkueessa ja teki yhden maalin. Hän liittyi joulukuussa 1984 Italian A-maajoukkueeseen. Hän pelasi 24 virallista maaottelua ja viimeisteli viisi maalia. Hän oli penkillä kaikki joukkueensa neljä ottelua vuoden 1986 MM-kilpailuissa. Hän pelasi seuraavissa MM-kilpailuissa kolme ottelua ja teki maalin neljännesvälierissä Uruguayta vastaan.

## Lähteet

## Aiheesta muualla
Sebastiano Nela

**Sebastiano Nela** (s. 13. maaliskuuta 1961 Rapallo) on italialainen ammattilaisuransa päättänyt jalkapalloilija, joka pelasi pääsääntöisesti vasemman laitapuolustajan pelipaikalla. Hän on pituudeltaan 177-senttimetrinen.

Nela voitti AS Roman joukkueessa Italian pääsarjamestaruuden kaudella 1982–1983. Lisäksi hän voitti joukkueessa kolmesti Italian cupin 1983–1984, 1985–1986 ja 1990–1991. Nela pelasi kolme ottelua Italian olympiamaajoukkueessa ja kaksi ottelua maan alle 21-vuotiaiden joukkueessa. Hän liittyi toukokuussa 1984 Italian A-maajoukkueesen ja pelasi viisi virallista maaottelua. Hän kuului joukkueen kokoonpanoon vuoden 1986 MM-kilpailuissa, jossa hän ei pelannut otteluakaan.

## Lähteet
Franco Tancredi

**Franco Tancredi** (s. 10. tammikuuta 1955 Giulianova) on italialainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 176-senttimetrinen. Pelaajauransa jälkeen hän toiminut useiden joukkueiden maalivahtien valmentajana.

Tancredi voitti AS Roman joukkueessa Italian pääsarjamestaruuden kaudella 1982–1983. Lisäksi hän voitti joukkueessa neljästi Italian cupin 1979–1980, 1980–1981, 1983–1984 ja 1985–1986. Hän voitti Torino FC:n riveissä Mitropa Cupin kaudella 1990–1991. Tancredi pelasi seuraurallaan kaikki kilpailut mukaan luettuina 436 ottelua, joissa hän päästi 378 maalia ja pelasi 183 nollapeliä.

Tancredi pelasi viisi ottelua Italian olympiamaajoukkueessa. Hän liittyi syyskuussa 1984 maan A-joukkueeseen, jossa hän pelasi 12 virallista maaottelua. Hän kuului joukkueen kokoonpanoon vuoden 1986 MM-kilpailuissa, mutta hän ei pelannut otteluakaan.

## Lähteet

## Aiheesta muualla
Song Ui-young

**Song Ui-young** (; s. 8. marraskuuta 1993 Incheon, Etelä-Korea) on eteläkorealaissyntyinen singaporelainen jalkapalloilija, joka pelaa keskikenttäpelaajan pelipaikalla. Hän on pituudeltaan 171-senttimetrinen, ja hän edustaa seuratasolla S.Leaguessa pelaavaa Lion City Sailorsia. Hän edustaa myös Singaporen maajoukkuetta.

Song on voittanut urallaan kahdesti Singaporen pääsarjamestaruuden. Niistä molemmat ovat tulleet hänen nykyisen joukkueensa riveissä kausilta 2020–2021 ja 2024–2025. Hän on pelannut Singaporelle elokuuhun 2025 mennessä 26 virallista maaottelua, joissa hän on tehnyt neljä maalia.

## Lähteet

## Aiheesta muualla
Shawal Anuar

**Muhammad Shawal bin Anuar** (s. 29. huhtikuuta 1991 Singapore) on singaporelainen jalkapalloilija, joka pelaa vasemman laitahyökkääjän pelipaikalla. Hän on pituudeltaan 168-senttimetrinen, ja hän on edustanut seuratasolla vuodesta 2023 S.Leaguessa pelaavaa Lion City Sailorsia. Hän voitti joukkueen kanssa pääsarjamestaruuden kaudella 2024–2025. Shawal edustaa myös Singaporen maajoukkuetta ja on pelannut elokuuhun 2025 mennessä 44 virallista maaottelua, joissa hän on tehnyt 17 maalia.

## Lähteet
Pyry Kohonen

**Pyry Kohonen** (s. 27. syyskuuta 2008) on suomalainen pesäpalloilija. Kohonen edustaa kasvattajaseuraansa Sotkamon Jymyä. Elokuussa 2025 Kohonen siirtyi 1-3 ottelun mittaisella lainasopimuksella Hyvinkään Tahkoon pelatakseen Miesten Superpesistä. Hän pelaa ulkokentällä lukkarina. Kohonen on pelannut yhden Superpesiksen runkosarjan ottelun ilman tilastomerkintöjä. Uran tilastot päivitetty 6. elokuuta 2025. Kohosen isä on entinen pesäpalloilija Toni Kohonen.

## Lähteet
Clarksonin farmi

**Clarksonin farmi** (engl. *Clarkson's Farm*) on englantilainen sarja, jonka keulakuvana on Jeremy Clarkson. 

Sarjassa seurataan Jeremy Clarksonin elämää Englannin maaseudulla. Clarkson toimii maanviljelijänä omistamassaan Diddly Squat -maatilalla Länsi-Oxfordshiren Chipping Nortonissa. Sarjassa esiintyvät myös hänen vaimo Lisa Hogan, tilanhoitaja Kaleb Cooper, maatalousneuvoja Charlie Ireland, muurimestari Gerald Cooper ja maanviljelijä Harriet Cowan. 

Clarkson osti maatilan vuonna 2008. Paikallinen maanviljelijä hoiti tilaa vuoteen 2019 asti kunnes jäi eläkkeelle. Clarkson otti maatilan hoidettavakseen vuonna 2019. Hän puolustaa brittiläistä maanviljelyä.

Clarkson ja Cooper voittivat British Farming Awards'in erikoispalkinnon brittiläisen maanviljelytoiminnan puolustamisen takia vuonna 2021.

Clarkson perusti neljännen kauden aikana The Farmer's Dog -pubin, joka sijaitsee Oxfordshiren Asthallissa. Clarkson suojelee englantilaista pubikulttuuria. Clarkson on antanut porttikiellon pubiin pääministeri Keir Starmerille, koska Starmer ei edistä riittävällä tavalla maanviljelijöiden asiaa.

Vuonna 2024 Clarksonin farmin kolmas kausi oli toiseksi katsotuin sarja suoratoistopalveluissa Britanniassa.

Sarjaa esittää National Geographic -kanava maanantaisin klo 21.00  Sunnuntaisin klo 20.00 näytetään uusinta.

## Kaudet
Ensimmäinen kausi julkaistiin vuonna 2021, toinen kausi vuonna 2023, kolmas kausi vuonna 2024 ja neljäs kausi vuonna 2025. Sarjan viiden kausi on parhaillaan tuotannossa. Viides tuotantokausi ei ole keskeytynyt siitä huolimatta, että maatila on suljettu tuberkuloositartunnan takia. Viidennen kauden jälkeen sarja jää tauolle. 

### Ensimmäinen kausi (2021)

* 1. jakso Tractoring
* 2. jakso Sheeping
* 3. jakso Shopping
* 4. jakso Wilding
* 5. jakso Pan (dem) icking
* 6. jakso Melting
* 7. jakso Fluffing
* 8. jakso Harvesting

### Toinen kausi (2023)

* 1. jakso Surviving
* 2. jakso Cowering
* 3. jakso Schmoozing
* 4. jakso Badgering
* 5. jakso Council-ing
* 6. jakso Counselling
* 7. jakso Scheming
* 8. jakso Climaxing

### Kolmas kausi (2024)

* 1. jakso Unfarming
* 2. jakso Porking
* 3. jakso Jobbing
* 4. jakso Harrowing
* 5. jakso Healing
* 6. jakso Mushrooming
* 7. jakso Parking
* 8. jakso Calculating

### Neljäs kausi (2025)

* 1. jakso Soloing
* 2. jakso Pubbing
* 3. jakso Crawling
* 4. jakso Cottaging
* 5. jakso Endgaming
* 6. jakso Splurging
* 7. jakso Hurrying
* 8. jakso Landlording

## Lähteet
Fajsz

**Fajsz** tai **Falicsi** (n. 900 – n. 955) oli unkarilaisten ruhtinas, niukkojen lähdetietojen mukaan Árpádin pojanpoika.

Unkarilaiset olivat saapuneet nykyisille asuinsijoilleen perinteisen käsityksen mukaan päällikkö Árpádin johdolla vuonna 896. Tätä seuranneesta ajanjaksosta, varsinkin Árpádin seuraajista, on niukasti tietoa, kenties myös siksi, että maahantulon jälkeen ylipäällikön valta ja merkitys heikkeni. Ei tiedetä, kuka oli Árpádin välitön vallanperijä. Vuoden 1200 tienoilla syntynyt *Gesta Hungarorum* mainitsee Árpádin seuraajana hänen nuorimman poikansa Zoltan (Solta, Zoltán), mutta tämä on luultavasti myöhempää tulkintaa sen pohjalta, että Zolta tiedettiin myöhemmän ruhtinaan Taksonyn isäksi. On kuitenkin oletettu, että muinaisilla unkarilaisilla ruhtinaan tai päällikön valta ei välttämättä periytynyt isältä pojalle vaan saattoi kiertää veljesten tai serkusten kesken, että eri sukuhaarat saisivat vuorollaan olla vallassa; näin olisi myös vältetty vallan periytyminen alaikäiselle lapselle.

Fajszista tiedetään vain, että Bysantin keisari Konstantinos VII Porfyrogennitos vuoden 950 tienoilla kirjoitetussa teoksessaan *[[De administrando imperio]]* mainitsee Falicsi- tai Fali-nimisen ”nykyisen ruhtinaan”, jonka isä oli Árpádin kolmas poika Jutocsa. Unkarilaisessa historiankirjoituksessa nimi *Falicsi*, jota etymologisesti on yhdistetty verbiin *fal* ’ahmia’, on toisinaan mukautettu muotoon *Fajsz,* mikä on myös Bács-Kiskunin läänissä sijaitsevan paikkakunnan nimi.

Falicsin elämänvaiheista ja teoista ei tiedetä mitään sen tarkempaa. Se, että hänet mainitaan nimenomaan unkarilaisten ruhtinaana, voi viitata siihen, että unkarilaisten mahdollisesti aiemmin tuntema kahden kuninkaan järjestelmä (ylikuningas *kende* ja alikuningas-sotapäällikkö *[[gyula]]*) olisi tässä vaiheessa lakannut olemasta, ja *gyula*sta olisi tullut ruhtinaan alainen korkea virkamies. Falicsia ilmeisesti seurasi ruhtinaana hänen serkkunsa, Árpádin nuorimman pojan Zoltan poika Taksony. Tämän vallanvaihdon on oletettu tapahtuneen vuoden 955 tienoilla, joten se voisi liittyä Augsburgin (Lechfeldin) taisteluun, jossa unkarilaiset kärsivät ankaran tappion.

## Lähteet
Fernand Buyle

**Fernand Buyle** (3. maaliskuuta 1918 Molenbeek-Saint-Jean – 22. tammikuuta 1992) oli belgialainen jalkapalloilija, joka pelasi hyökkääjän pelipaikalla. Hän edusti pelaajaurallaan muun muassa Daring Clubia, jonka kanssa hän voitti kahdesti Belgian pääsarjamestaruuden kausina 1935–1936 ja 1936–1937. Buyle liittyi huhtikuussa 1937 Belgian maajoukkueeseen. Hän pelasi 16 virallista maaottelua ja teki niissä yhden maalin. Hän pelasi vuoden 1938 MM-kilpailuissa yhden ottelun Ranskaa vastaan.

## Lähteet
Arthur Ceuleers

**Arthur Ceuleers** (28. helmikuuta 1916 Antwerpen – 5. elokuuta 1998) oli belgialainen jalkapalloilija, joka pelasi hyökkääjän pelipaikalla. Pelaajauransa jälkeen hän toimi valmennustehtävissä, viimeisimpänä RFC Liègelle.

Ceuleers voitti Royal Beerschotin joukkueessa kahdesti Belgian pääsarjamestaruuden kausina 1937–1938 ja 1938–1939. Ceuleers liittyi helmikuussa 1937 Belgian maajoukkueeseen, jossa hän pelasi neljä virallista maaottelua ja teki kaksi maalia. Hän kuului joukkueen kokoonpanoon vuoden 1938 MM-kilpailuissa, mutta hän ei pelannut otteluakaan.

## Lähteet
Pierre Dalem

**Pierre Dalem** (16. maaliskuuta 1912 Liège – 22. helmikuuta 1993) oli belgialainen jalkapalloilija, joka pelasi keskikenttäpelaajan pelipaikalla. Hänet valittiin edustamaan Belgiaa vuoden 1938 MM-kilpailuihin, mutta ei hän ei pelannut turnauksessa yhtään ottelua. Hän pelasi Belgian A-maajoukkueessa yhteensä 23 ottelua.

## Lähteet
2,4-di-tert-amyylifenoli

**2,4-di-tert-amyylifenoli** (C16H24O) eli **2,4-di-tert-pentyylifenoli** on fenolijohdannaisiin kuuluva aromaattinen orgaaninen yhdiste. Yhdistettä voidaan käyttää muiden kemikaalien valmistamiseen.

## Ominaisuudet, valmistus ja käyttö
Huoneenlämpötilassa 2,4-di-tert-amyylifenoli on väritöntä tai kellertävää kiteistä ainetta tai nestettä. Yhdiste liukenee veteen vain hyvin vähäisessä määrin.

2,4-di-tert-amyylifenolia valmistetaan valmistetaan alkyloimalla fenolia isoamyleenillä. Katalyyttinä reaktiossa käytetään proottisia happoja tai Lewis-happoja, esimerkiksi zeoliitteja. Reaktiossa muodostuu alkyloitujen fenolijohdannaisten seos, jossa on 2,4-di-tert-amyylifenolin lisäksi muun muassa 4-tert-amyylifenolia.

2,4-di-tert-amyylifenolia käytetään muun muassa valmistettaessa polymeerejä UV-säteilyltä stabiloivia kemikaaleja, valokuvauskemikaaleja, tekstiilikemikaaleja ja pinta-aktiivisia aineita.

## Lähteet
Jacob Mahler

**Jacob William Mahler** (s. 10. huhtikuuta 2000 Kööpenhamina, Tanska) on tanskalaissyntyinen singaporelainen jalkapalloilija. Hän pelaa pääsääntöisesti puolustavan keskikenttäpelaajan pelipaikalla, mutta voi pelata myös ylmpänä keskikentällä tai keskuspuolustajana. Hän on pituudeltaan 184-senttimetrinen, ja hän on edustanut seuratasolla vuodesta 2025 S.Leaguessa pelaavaa Tampines Roversia. Singaporen lisäksi Mahler on pelannut Thaimaassa.

Hän on edustanut Singaporen alle 16-, alle 19-, alle 22- ja alle 23-vuotiaiden maajoukkueita. A-maajoukkueeseen hän liittyi syyskuussa 2018 ja on pelannut siinä elokuuhun 2025 mennessä 12 virallista ottelua, joissa hän on tehnyt kolme maalia.

## Lähteet
Jean Fievez

**Jean Fievez** (30. marraskuuta 1910 Bryssel – 18. maaliskuuta 1997) oli belgialainen jalkapalloilija, joka pelasi hyökkääjän pelipaikalla. Hän liittyi toukokuussa 1936 Belgian maajoukkueeseen ja pelasi yhdeksän virallista maaottelua, joissa hän teki neljä maalia. Hän kuului joukkueen kokoonpanoon vuoden 1938 MM-kilpailuissa, mutta ei pelannut otteluakaan.

## Lähteet
Luettelo Suomen sodan muistomerkeistä Suomessa

**Luettelo Suomen sodan muistomerkeistä Suomessa** sisältää vuonna 1808–1809 käydyn Suomen sodan muistopatsaita, -kiviä ja -laattoja. Luettelossa voi olla myös hautausmailla tai niiden lähellä olevia yleisiä, mutta ei yksittäisillä haudoilla olevia muistomerkkejä. Luettelossa patsaat ovat maakunnittain ja kunnittain ja kuntien alla kohteen nimen mukaisessa järjestyksessä. 

__TOC__

## Suomen sodan muistokohteiden luettelo

## Huomautukset

## Lähteet
**Suomen muistomerkit, osa III, Pohjanmaa*; Väriteos Henna 1994; Nousiainen; 
*
*
* 
* 

### Viitteet

## Aiheesta muualla
Alfons De Winter

**Alphonse François Marie de Winter** (12. syyskuuta 1908 Antwerpen – 7. heinäkuuta 1997) oli belgialainen jalkapalloilija, joka pelasi keskikenttäpelaajan pelipaikalla. Hän oli pituudeltaan 180-senttimetrinen.

De Winter voitti Royal Beerschotin joukkueessa kahdesti Belgian pääsarjamestaruuden kausina 1937–1938 ja 1938–1939. Hän liittyi toukokuussa 1935 Belgian maajoukkueeseen ja pelasi 19 virallista maaottelua. Hän pelasi vuoden 1938 MM-kilpailuissa yhden ottelun Ranskaa vastaan.

## Lähteet
Frans Gommers

**François Gommers** (5. huhtikuuta 1917 Antwerpen – 20. huhtikuuta 1996) oli belgialainen jalkapalloilija, joka pelasi puolustajan pelipaikalla.

Gommers voitti Royal Beerschotin joukkueessa kahdesti Belgian pääsarjamestaruuden kausina 1937–1938 ja 1938–1939. Hän liittyi tammikuussa 1938 Belgian maajoukkueeseen ja pelasi kaksi virallista maaottelua, joista molemmat olivat ystävyysotteluita. Hän kuului joukkueensa kokoonpanoon liittymisvuotensa MM-kilpailuissa, mutta ei pelannut otteluakaan.

## Lähteet
Paul Henry (jalkapalloilija)

**Paul Henry** (6. syyskuuta 1912 Namur – 6. lokakuuta 1989) oli belgialainen jalkapalloilija, joka pelasi keskikenttäpelaajan pelipaikalla.

Henry voitti Daring Club Bruxellesin joukkueessa kahdesti Belgian pääsarjamestaruuden kausina 1935–1936 ja 1936–1937. Hän liittyi maaliskuussa 1936 Belgian maajoukkueeseen ja pelasi yhdeksän virallista maaottelua, joista kaikki ystävyysotteluita. Hän kuului joukkueen kokoonpanoon vuoden 1938 MM-kilpailuissa, mutta ei pelannut turnauksessa otteluakaan.

## Lähteet
Vaasan Työväen Purjehdusseura

**Vaasan Työväen Purjehdusseura** (lyh. **VAS-VTP** ) on vuonna 1914 perustettu vaasalainen pursiseura.

## Historia
Vaasan Työväen Purjehdusseuran pohja rakennettiin vuonna 1912. Toiminta alkoi Boskärillä, jossa pidettiin tansseja ja johon ihmiset kulkivat veneillä. Veneillä kulkiessa syntyi kilpailuja venelijöiden kesken, josta toiminta alkoi. Virallisesti purjehdusseura perustettiin 25. tammikuuta 1914. Seuran ensimmäiseksi kommodoriksi valittiin faktori Viktor Blomqvist. Vuonna 1932 purjehdusseuran lippu hyväksyttiin.

## Satamat ja maja
Vaasan Työväen Purjehdusseuralla on kaksi satamaa. Suurempi satamoista sijaitsee Pikisaaressa. Pikisaaren satamassa on 43 venepaikkaa, joista neljä on vierasvenepaikkoja. Palosaaren salmen satamassa on 17 venepaikkaa, 13 Mansikkasaaressa ja neljä Palosaaressa.

Palosaaren salmen rannalla sijaitsee myös seuran maja, jota vuokrataan yrityksille ja yksityishenkilöille. Majan yläkerrassa sijaitsee huoneisto, joka toimii majamestarin asuntona.

## Lähteet
Michael Tucci

**Michael Tucci** (s. 15. huhtikuuta 1946 New York) on yhdysvaltalainen näyttelijä. Hänen roolejaan ovat muun muassa Sonny LaTierri musikaalielokuvassa *Grease* (1978) ja Pete Schumaker komediasarjassa *It's Garry Shandling's Show* (1986–1990).

## Ura
Tucci debytoi näyttelijänä Broadway-tuotannossa *Godspell*. Sittemmin hän näytteli Sonny La Tierria musikaalielokuvassa *[[Grease (elokuva)|Grease]]* (1978) ja oikeustieteiden opiskelija Gerald Goldenia television draamasarjassa *The Paper Chase* (1983–1986). Television rikoskomediasarjan ** (1993–2001) neljänä ensimmäisenä tuotantokautena Tucci näytteli Norman Briggsin osan. Musikaalin *Chicago* kiertuetuotannossa Tuccilla oli Amosin rooli kolmen vuoden ajan. Tucci on työskennellyt myös opettajana.

## Valikoitu filmografia
### Elokuvat
*Grease (1978)
*Blow (2001)
*The Heat (2013)
### Televisiosarjat
*Lemmenlaiva (1979) jakso: Ages of Man/Bo 'n Sam/Families
*It's Garry Shandling's Show (1986–1990) mukana 71 jaksossa
*Ihmemies MacGyver (1991) jakso: Honest Abe
*Kunnian miehet (1999) jakso: Second Sight
*The Comedians (2015) jakso: Pilot

## Viitteet
Vetovoiman laki

**Vetovoiman laki** tarkoittaa sitä, että samankaltaisuus vetää puoleensa, myönteiset ajatukset keräävät myönteisiä seuraamuksia, ja päinvastoin. Vetovoiman laki ei ymmärrä kieltosanoja eikä erota hyviä asioita pahoista. Vetovoiman lain mukaan kaikki maailmankaikkeudessa, myös ihmiset, on perimmältään energiaa ja värähtelyä. 

Vetovoiman lain käsite on pohjimmiltaan ikivanha ajatus, joka on sisällytetty universaaleihin lakeihin. Se väittää, että elämä on omaa luomustamme. Meillä on tietoisuutena kyky vaikuttaa elämämme tapahtumiin ja luoda niitä. Lähes kaikki suuret uskonnot käsittelevät tätä ajatusta jossain muodossa.

Vetovoiman laki on herättänyt paljon huomiota Rhonda Byrnen "The Secret" -tyyppisten kirjojen ansiosta.

Albert Einstein kertoi ohjenuorana elämästä:

Onnekkaan tytön syndrooma on sosiaalisessa mediassa levinnyt ilmiö, joka pohjautuu manifestointiin ja vetovoiman lakiin. Sen ydinajatus on yksinkertainen mutta voimakas: usko siihen, että olet maailman onnekkain ihminen, ja hyvät asiat alkavat tapahtua sinulle kuin itsestään. Monet julkisuuden henkilöt, kuten Oprah Winfrey ja Bebe Rexha, ovat kertoneet uskovansa manifestoinnin voimaan. Onnekkaan tytön syndroomaa on sanottu uudelleen nimetyksi vetovoiman laiksi.

## Aatteen kannatus
Kannattajat uskovat, että vetovoiman laki on aina toiminnassa ja että se tuo jokaiselle ihmiselle ne olosuhteet ja kokemukset, joita he pääasiassa ajattelevat tai joita he haluavat tai odottavat.

Charles Haanel kirjoitti teoksessaan The Master Key System (1912):

Ralph Trine kirjoitti teoksessaan In Tune with the Infinite (1897):

## Katso myös
* Aikaparadoksi
* Rukoilun vaikutus
* Hermetismi
* Hallintakäsitys
* Myönteinen ajattelu
* Menestysteologia
* Itseään toteuttava ennuste

## Lähteet
Mahathir Mohamadin kunnianosoitukset

Malesian pitkäaikainen pääministeri **[[Mahathir Mohamad]]** (s. 1925) on ottanut elämänsä aikana vastaan lukuisia kunnianosoituksia.

## Malesialaiset ritarikunnat

### Liittovaltion ja liittovaltion territorioiden ritarikunnat

*  Valtakunnan puolustajan ritarikunnan suurkomentaja (2003)
*  Territorion kruunun ritarikunnan suurritari (2008)

### Osavaltioiden ritarikunnat

*  Johorin kruunun ritarikunnan suurkomentaja (Johor, 1979)
*  Johorin kuningashuoneen ritarikunnan 1. luokka (Johor, 1989)
*  Kedahin kuningashuoneen uskollisuusritarikunnan suurkumppani (Kedah, 1977)
*  Kedahin ylimmän ansioritarikunnan jäsen (Kedah, 1988)
*  Kedahin kuningashuoneen ritarikunnan jäsen (Kedah, 2003)
*  Kelantanin kuningashuoneen ritarikunnan jäsen (Kelantan, 2002, poistettiin 2018)
*  Malakan ritarikunnan suurkomentaja (Malakka, 1982)
*  Negeri Sembilanin uskollisuusritarikunnan suurkomentaja (Negeri Sembilan, 1981)
*  Ahmad Shahin ritarikunnan suurritari (Pahang, 1977)
*  Osavaltion puolustajan ritarikunnan suurkomentaja (Penang, 1981)
*  Cura Si Manja Kinin ritarikunnan suurkomentaja (Perak, 1981)
*  Perlisin kuningashuoneen ritarikunnan jäsen (Perlis, 1995)
*  Kinabalun ritarikunnan suurkomenrtaja (Sabah, 1981)
*  Sarawakin tähden ritarikunnan suurkomentaja (Sarawak, 2003)
*  Sarawakin sarvinokan tähden ritarikunnan suurkomentaja (Sarawak, 1980)
*  Selangorin kuningasperheen ritarikunnan 1. luokka (Selangor, 2003, luopui 2017)
*  Selangorin kruunun ritarikunnan suurkomentaja (Selangor, 1978, luopui 2017)
*  Sulttaani Mahmud I:n ritarikunnan suurkomentaja (Terengganu, 1982)

## Ulkomaalaiset ritarikunnat

*  Laila Utaman perheen ritarikunnan 1. luokka (Brunei, 1997)
*  José Martín ritarikunnan ritari (Kuuba)
*  Indonesian tähden ritarikunnan 1. luokka (Indonesia)
*  Keisaripuun kukkien ritarikunnan suurristi (Japani, 2018)
*  Mubarak Suuren ritarikunta ketjulla (Kuwait, 1997)
*  Libanonin ansioritarikunnan suurristi (Libanon, 1997) 
*  Perun auringon ritarikunnan suurristi (Peru, 1995)
*  Ystävyyden kunniamerkki (Venäjä, 2003)
*  Hyväntoivonniemen ritarikunnan suurristi (Etelä-Afrikka, 1997)
*  Diplomaattipalveluksen ritarikunnan 1. luokka (Etelä-Korea, 1983)
*  Siviilimeriitin ritarikunnan suurristi (Espanja, 1995)
*  Tasavallan ritarikunnan ritari (Turkki, 2019)
*  Uruguayn itäinen tasavallan mitali (Uruguay, 1996)
*  Vapauttajan ritarikunta ketjulla (Venezuela, 1990)

## Kunniatohtorin arvot

## Muuta
Mahathirin nimitys Valtakunnan puolustajan ritarikuntaan oikeuttaa hänet käyttämään titteliä Tun. Elokuussa 1983 hän sai tittelin Modernin Malesian isä ().

*[[Time|TIME]]*-lehti nimitti Mahathirin 100 vaikutusvaltaisimman henkilön joukkoon vuonna 2019.

Vuonna 2004 perustettiin Mahathirin nimeä kantava tiedepalkinto, joka on arvoltaan 100 000 Yhdysvaltain dollaria. Palkinnon luovuttaa joko Malesian kuningas tai pääministeri.

## Lähteet
Pitkäjärvi (Joensuu, itäinen)

**Pitkäjärvi** on mäkisten metsien reunustama järvi Joensuun itäosassa Pohjois-Karjalassa. Sen pinta-ala on 68,6 hehtaaria. Etäisyys Joensuun keskustasta on 48 kilometriä itään.

## Maantiede
Etäisyys Pitkäjärven etelärannalta pohjoisrantaan on noin 2,2 kilometriä. Järven länsi–itäsuuntainen leveys vaihtelee, ja ylittää vain paikoitellen puoli kilometriä. Levein kohta on järven keskiosassa. Järven eteläosan nimi on Etupää ja pohjoisosan Häntäpää. Pitkäjärven vähintään kymmenen metriä syvä alue sijaitsee yhtenäisenä vyöhykkeenä Etupään alueella. Sen osuus järven pinta-alasta on noin yhdeksäsosa. Syvin piste on noin 21 metriä, joka poikkeaa hieman Hertan ilmoittamasta luvusta.

Pitkäjärven saariluku on yksi. Saaren nimi on Pitkänsaari ja se sijaitsee järven pohjoispuoliskolla, joka on eteläpuoliskoa matalampi. Saaren pinta-ala on noin 90 aaria. Pitkäjärven rannalla on jonkin verran taloja ja kaakkoisrannalla on jyrkänteitä. Eteläpuolella sijaitsee Paatikka-niminen järvi, jota erottaa Pitkäjärvestä noin 50 metriä leveä Punkaharju. Länsipuolella sijaitsevaa Herajärveä (175,7 metriä merenpinnan yläpuolella) erottaa Pitkäjärvestä noin 200 metriä leveä kannas. Pitkäjärven pohjoispuolitse kulkee kantatie 74 ja rautatie. Pitkäjärven pohjoisosasta on noin 350 metriä Ilomantsin rajalle.

Pitkäjärven tulouoma on kaakosta Yöpalonsuon halki virtaava nimetön uoma, joka laskee Häntäpään itärantaan. Lasku-uoma on järven itäkolkasta alkava Myllypuro ja se virtaa kaakkoon.

Pitkäjärven vesitilavuus on 3&nbsp;110&nbsp;000 kuutiometriä. Järven ekologinen tila on erinomainen.

Pitkäjärvi (01.075.1.006) kuuluu Riuttasen alueeseen (01.075), joka on kolmannen jakovaiheen vesistö Jänisjoen vesistössä (01). Toinen jakovaihe on Eimisjärven valuma-alue (01.07). Pitkäjärvi on toiseksi laajin Riuttasen alueen 32 järvestä. Laajin on Pirttijärvi, noin 1,4 neliökilometriä. Vettä siinä kuitenkin on vähemmän kuin Pitkäjärvessä. Vesimäärältään suurin on Riuttanen, joka on pinta-alaltaan kolmanneksi laajin.

## Lähteet
Abdul Majid Abdullah

**Abdul Majid Abdullah** (; s. elokuu 1962) on saudiarabialainen laulaja.

Abdullah teki ensimmäiset esiintymisensä 1970-luvulla. Hän julkaisi ensimmäisen albuminsa vuonna 1984. Hän on sittemmin julkaissut kymmeniä albumeita. Abdullah on tehnyt yhteistyötä muiden muassa Rashed al-Majedin ja Mohammed Abdun kanssa. Hän sai joulukuussa 2024 palkinnon elinikäisistä saavutuksista ensimmäisessä Billboard Arabia Music Awards -tapahtumassa Kuningas Fahdin kulttuurikeskuksessa Riadissa.

Abdullah kertoi alkuvuodesta 2022 sairastuneensa Ménièren tautiin. Hänellä on kolme lasta.

## Lähteet
Henri Isemborghs

**Hendrik Victor Isemborghs** (30. tammikuuta 1914 Antwerpen – 9. maaliskuuta 1973) oli belgialainen jalkapalloilija, joka pelasi hyökkääjän pelipaikalla. Hän kuului Belgian maajoukkueen kokoonpanoon vuoden 1938 MM-kilpailuissa.

## Lähteet